CELEX: 62011CN0539
Language: sk
Date: 2011-10-21 00:00:00
Title: Vec C-539/11: Návrh na začatie prejudiciálneho konania, ktorý podal Consiglio di Giustizia Amministrativa per la Regione siciliana (Taliansko) 21. októbra 2011 — Ottica New Line di Accardi Vincenzo/Comune di Campobello di Mazara

17.12.2011   
            
            
               SK
            
            
               Úradný vestník Európskej únie
            
            
               C 370/20
            
         Návrh na začatie prejudiciálneho konania, ktorý podal Consiglio di Giustizia Amministrativa per la Regione siciliana (Taliansko) 21. októbra 2011 — Ottica New Line di Accardi Vincenzo/Comune di Campobello di Mazara
   (Vec C-539/11)
   2011/C 370/33
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Consiglio di Giustizia Amministrativa per la Regione siciliana
   
      Účastníci konania pred vnútroštátnym súdom
   
   
      Odvolateľka: Ottica New Line di Accardi Vincenzo
   
      Odporca: Comune di Campobello di Mazara
   
      Vedľajší účastník konania: Fotottica Media Vision di Luppino Natale Fabrizio e c. s.n.c.
   
      Prejudiciálne otázky
   
   
               1.
            
            
               Má sa právo Európskej únie v oblasti slobody usadiť sa a slobodného poskytovania služieb vykladať v tom zmysle, že pod závažný dôvod verejného záujmu v súvislosti s potrebou chrániť ľudské zdravie patrí vnútroštátny právny predpis — v tomto prípade článok 1 zákona autonómneho regiónu Sicília č. 12 z roku 2004 —, ktorý podmieňuje zriadenie prevádzok očnej optiky na území členského štátu (v tomto prípade na časti tohto územia) obmedzeniami týkajúcimi sa hustoty obyvateľstva a vzdialenosti medzi prevádzkami, t. j. obmedzeniami, ktoré by in abstracto predstavovali porušenie uvedených základných slobôd?
            
         
               2.
            
            
               V prípade kladnej odpovede na predchádzajúcu otázku, sú z hľadiska práva Európskej únie obmedzenia týkajúce sa hustoty obyvateľstva (jedna prevádzka na osemtisíc obyvateľov) a vzdialenosti (tristo metrov medzi prevádzkami), ktoré stanovuje zákon autonómneho regiónu Sicília č. 12 z roku 2004 v súvislosti zo zriaďovaním prevádzok očnej optiky na území regiónu, vhodné na dosiahnutie cieľa, ktorý zodpovedá uvedenému závažnému dôvodu verejného záujmu?
            
         
               3.
            
            
               V prípade kladnej odpovede na otázku uvedenú v bode 1, sú z hľadiska práva Európskej únie obmedzenia týkajúce sa hustoty obyvateľstva (jedna prevádzka na osemtisíc obyvateľov) a vzdialenosti (tristo metrov medzi prevádzkami), ktoré stanovuje zákon autonómneho regiónu Sicília č. 12 z roku 2004 v súvislosti zo zriaďovaním prevádzok očnej optiky na území regiónu, primerané, a teda nie príliš prísne, vzhľadom na dosiahnutie cieľa, ktorý zodpovedá uvedenému závažnému dôvodu verejného záujmu?